Martha Ankomah

**Martha Ankomah** yɛ Ghana sentwanyi na edwumayɛnyi.

## N'abrabɔ na Nwomasua
Wɔwoo Martha Ankomah wɔ afe Ɔbrɛfɛw 21, 1985. Ɔno na ɔyɛ abakan ma ne na, Ankomah kaa sɔhwɛ ahorow a ohyiae wɔ ne mbafobermu. Ɔkɔr skuul wɔ Adabraka Presbyterian Junior High School, Labone Senior High School na Jayee University College a ne nyina wɔ Nkran. Emilia Brobbey totoo n'ano wɔ no dwuma a ɔato no dzin Okukuseku do ber a dwumadzi no ne panyin no totoo n'ano dɛ onyae a anka ɔyɛ ɔwarfo a ɔwɔ mba ebiasa, naaso ɔrotweɔn Ewuradze N'enyim. 

## Edwuma
Ɔkyerɛɛ mu dɛ, ɔkɛhyɛɛ sentwa edwuma no mu wɔ afe 1994 mu. Ber a wɔyɛɛ no senyi ho nsɔhwɛ ahorow ekyir no, na odzii dwuma wɔ TV dwumadzi na sen no ntwae ahorow mu no, ɔdze no ho kɛhyɛɛ *Next Movie Star* mu, ber a ɔtɔɔ do ebiasa wɔ afe 2007 ɔyɛkyerɛ dwuma a wodzii no mu no. Ankomah dze too gua wɔ ano toto a ɔkɔr do wɔ Hitz FM wɔ afe 2016 dɛ fitsi dɛm ber no dze kɔ no ɔbɛgye dwuma a no ho tsew nkotsee ato mu na ɔdze nsesa pa aba ɔman no mu.  Fankwa 2018 mu no, ɔdze ne dzibew too gua pefee, ɔkyerɛɛ mu dɛ obotum edzi dwuma biara wɔ sen biara mu sɛ ɔbɛda nsɛmpa edzi akyerɛ ahwɛfo no nkotsee dze a. Afe 2017 mu no, sen ewuranom no mu bi kasae tsiaa Ankomah  ber a ɔgyee Ghana sen ho nsɛm a wɔka no enyienyi  ho kyim no. Ɔdaa ne ne tsirmpɔw  edzi dɛ ɔwɔ dɛ dwumakuw no sesa ne nsɛntsitsir a ɔda ne sen ahorow no do no ama etum etu mpon. Sen akwankyerɛfo hun ne nsɛnkae no dɛ obu biara nnyi mu na onnyi nyimdzee wɔ sentwa edwuma no mu. Ɔbrɛfɛw  2018 mu no, ɔhyɛɛ dawurbɔ a ɔdze hyɛ mbaabun nkuran dɛ wɔntɔdo nkenkan.

## Sen Ahorow

* *Suncity*
* *Honeymoon Hotel (2014)*
* *Where is your Mobile?*
* *Power of the gods*
* *Shakira (2009) - Amanda*
* *Sin of the Soul (2009)*
* *Heart of Men (2009) - Diana*
* *Somewhere in Africa (2011) - Nivera*
* *Silence (2024) - Narkie*
* *A Trip To Hell (2014) - Bella*
* *Million Dollar Baby (2014) - Cindy*
* *Deadline (2012)*
* *Bed of Roses (2011) a* *ɔyɛ Zina*
* *A Happy Surprise (2022) a* *ɔyɛ Kukua*

## Abɔdzin

* 2010 Africa Movie Academy Award for Most Promising Actor
* 2012 Africa Movie Academy Award for Most Promising Actor
* 2012 Ghana Movie Awards - Best Actress in a lead role

* 2011 Ghana Movie Awards - Best Actress in a Supporting Role
* 2011 Ghana Movie Awards - Favourite actress (movie)
* 2015 Ghana Movie Awards - Best Actress in a lead role

## No ndwuma na ndwuma ahorow a ɔdze no ho ahyɛ mu
**Ngye ntomu**

Afe 2014 mu no, Ankomah nye Vitamilk Viora kɔr nkrataasɛm mu apam. Dusk Capital Limited, Ghana Sikakorabea wɔ afe 2017 mu yii Akomah dɛ ɔyɛ hɔn edwuma no ho dawurbɔfo. Ɔnye Globacom dwumakuw no ayɛ edwuma fitsi afe 2018 mu dɛ hɔn edwuma no ho dawurbɔnyi. Afe 2018 mu no, wɔbɔɔ Ankomah ne dzin dɛ ɔyɛ Ghana Textiles Printers' (GTP) tam fofor 'Adepa Dumas' no ho dawurbɔfo.

Dzifuu 2021 mu no, ɔgyee Latif Abubakar n'ahwɛgor a ɔato no dzin dɛ '*Something must kill a man*' no too mu wɔ kasa mfonyin bi a ɔyɛe mu a ɔkyerɛɛ dɛ ahwɛgor no wɔ ndzepa pii a ɔdze bɛma ne mamfoe. 
## Ahosiesie Edwuma
Ayɛwoho 2013 mu no, Ankomah buei n'ahosiesie edwuma a ɔato no dzin 'Martha's Place'  a ɔwɔ Nkran no ano. Ahosiesie bea no hwɛ siesie mbanyin na mbasiafo nyina ho. 

## Mboakuw
Wobuee Martha Ankomah no mboakuw no ano wɔ afe 2016 mu, kuw a  Ankomah na ɔda ano na no botae nye dɛ ɔdze apɔwmudzwen kɔkbɔ bɛma ɔmamfo, mbofra a wohia mboa dwumadzi, asetsena mu nkuranhyɛ na mpɔtamu mpontu dwumadzi ahorow. Martha nam no mboakuw yi do dze adzesua ho ndzɛmba ahorow kɛkyɛɛ nkurow a wohia mboa a skuul mbofra a wɔwɔ  Ackrobon a ɔwɔ Awutu Senya Mansin no mu no ka ho bi. 

Mboakuw no nye  Autism Ambassadors kuw no bɔ mu yɛ edwuma ama ɔdze autism yarba no ho kɔkɔbɔ ama ɔmamfo na ɔdze mboa so ama mbofra a wɔwɔ dɛm tsebea no mu no.
## Mboaedze